Vrou, kleuter sterf toe bakkie brandFoto: SAPD ŉ Vrou (25) en vierjarige kind is dood nadat twee voertuie in ŉ trompop botsing betrokke was en albei voertuie aan die brand geslaan het. Lt.kol. Moatshe Ngoepe, woordvoerder van die polisie, het gesê die ongeluk het Saterdag omstreeks 19:00 op die N1 tussen Polokwane en Louis Trichardt in Limpopo gebeur. Die twee voertuie het reg van voor gebots en aan die brand geslaan. “Die vrou en kind in die Corsa-bakkie het gesterf nadat die bakkie heeltemal uitgebrand het. In die tweede voertuig, ŉ Land Rover Discovery, het ŉ 34-jarige man oorleef, maar ernstige brandwonde opgedoen. Hy is na ŉ hospitaal gehaas,” het Ngoepe gesê. Hy het gesê die oorsaak van die ongeluk is nog onbekend, maar die polisie ondersoek ŉ saak van strafbare manslag.